
Αρ. Φύλλου 800 

ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Μερική Τροποποίηση σύνθεσης Μελών του Διοικητι¬ 
κού Συμβουλίου του «Περιφερειακού Ταμείου Ανά¬ 


πτυξης Βορείου Αιγαίου». 1 

Έγκριση του Οργανισμού Εσωτερικής Υπηρεσίας του 
Νομικού Προσώπου Δημοσίου Δικαίου «Κοινοτικός 

Παιδικός Σταθμός Βαρικού». 2 

Τροποποίηση της 2065/13.3.2003 απόφαση της Γενι¬ 


κής Γραμματέας Περιφέρειας Δυτικής Μακεδονίας 3 


Σύσταση στο Δήμο Βασιλικής Ν. Τρικάλων Νομικού 
Προσώπου με την επωνυμία «ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ ΒΑΣΙΛΙΚΗΣ». 4 

Σύσταση στο Δήμο Βασιλικής Ν. Τρικάλων Νομικού 
Προσώπου με την επωνυμία: «ΠΟΛΙΤΙΣΤΙΚΟΣ ΟΡ¬ 
ΓΑΝΙΣΜΟΣ ΔΗΜΟΥ ΒΑΣΙΛΙΚΗΣ». 5 

Έγκριση του Οργανισμού Εσωτερικής Υπηρεσίας 
(Ο.Ε.Υ.) του Β'Δημοτικού Βρεφονηπιακού Σταθμού 

Ρεθύμνης. 6 

Σύσταση «Συνδέσμου Αξιοποίησης Ανάπτυξης Λίμνης 

Λάδωνα» (Σ.Α.Α.ΛΙ.ΛΑ.) στο Ν. Αρκαδίας. 7 

Σύσταση Νομικού Προσώπου Δημοσίου Δικαίου στο 
Δήμο Βέλου Ν. Κορινθίας με την επωνυμία «Κέντρο 
Ανοιχτής Προστασίας Ηλικιωμένων Δήμου Βέλου 
(ΚΑΠΗ)». 8 


ΑΠΟΦΑΣΕΙΣ 

Αριθ. 945 (1) 

Μερική Τροποποίηση σύνθεσης Μελών του Διοικητικού 
Συμβουλίου του «Περιφερειακού Ταμείου Ανάπτυξης 
Βορείου Αιγαίου». 

Η ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

Α) Τις διατάξεις: 

Του Ν. 2218/Α/94, άρθρα 53-56, που αφορούν στη σύστα¬ 
ση των Π.Τ.Α. της Χώρας, όπως τροποποιήθηκε, συμπλη¬ 
ρώθηκε και διορθώθηκε με τους Νόμους: Ν.2307/Α/95 άρ¬ 
θρο 12 παρ. 10, Ν.2647/Α/87 άρθρο 7, Ν.2738/Α/99 άρθρο 
29παρ.5, Ν.2819/Α/00άρθρο26παρ.6, Ν.2880/Α/01 άρθρο 


7παρ. 1. Ν.2946/Α/01 άρθρο 18παρ.8, Ν.3074/Α/02 άρθρο 
12, Ν.3051/Α/20.9.02 άρθρο 22 παρ. 6. 

Β) Τις 76/18.1.02 και 504/22.4.02 αποφάσεις της Περι¬ 
φέρειας Βορείου Αιγαίου «Περί επανασυγκρότησης του 
Δ.Σ. του Π.Τ.Α. Β. Αιγαίου. 

Γ) Την 920/22.5.03 απόφαση της Γεν. Γραμ. της Π.Β.Α. 
που αφορούν στην συγκρότηση του «Περιφερειακού Συμ¬ 
βουλίου Β. Αιγαίου», αποφασίζουμε: 

Την τροποποίηση μερικώς τη σύνθεση του Δ.Σ. του 
«Περιφερειακού Ταμείου Ανάπτυξης Βορείου Αιγαίου» 
ως εξής: 

1. Ορίζουμε ως μέλος τον εκπρόσωπο της α’ βάθμιας 
Τοπικής Αυτοδιοίκησης Νικόλαο Κορνιώτη με αναπληρω¬ 
τή του τον Στυλιανό Μαυριδόγλου. 

2. Ορίζουμε ως μέλος τον εκπρόσωπο της β’ βάθμιας 
Τοπικής Αυτοδιοίκησης τον Πολύδωρο Λαμπρινούδη με 
αναπληρωτή του τον Στ. Καμπούρη. 

3. Ορίζουμε ως μέλος τον Αναστάσιο Κωστάλο με ανα¬ 
πληρωτή του, τον Δ. Σιαμέτη 

εκπροσώπους, προερχόμενοι από τις εργατικές ενώ¬ 
σεις. 

Κατά τα λοιπά ισχύουν οι 76/ΓΓ/18.1.02 και 504/22.4.02 
αποφάσεις μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 26 Μάΐου 2003 
Η Γεν. Γ ραμματέας Περιφέρειας 
ΜΑΡΙΑ ΣΚΕΜΠΕΡΗ 

-♦- 

Αριθ. 3071 (2) 

Έγκριση του Οργανισμού Εσωτερικής Υπηρεσίας του 
Νομικού Προσώπου Δημοσίου Δικαίου «Κοινοτικός 
Παιδικός Σταθμός Βαρικού». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις 

α) Του άρθρου 12 Ν. 2880/2001 (ΦΕΚ 9/τ.Α'/30.1.2001) 
«Πρόγραμμα Πολιτεία για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις». 

β) Του άρθρου 9του Ν. 2503/1997 (ΦΕΚ 107/1997τ.Α') 
«Διοίκηση, Οργάνωση, στελέχωση της Περιφέρειας, ρύθ- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μίση θεμάτων για την Τοπική Αυτοδιοίκηση και άλλες δια¬ 
τάξεις». 

γ) Του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιες της παρ. 5 του άρθρου 8 του Νόμου 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

δ) Του Ν. 1431/1984 (ΦΕΚ 46/τ.Α'/16.4.1984) «Ρύθμιση 
θεμάτων φορέων, κοινωνικής πρόνοιας - παιδικής προ¬ 
στασίας και άλλες διατάξεις». 

ε) Του άρθρου 26 παρ. 3 Ν. 2819/2000 (ΦΕΚ 
84/τ.Α'/15.3.2000) «Ίδρυση Εταιρείας "Ολυμπιακό Χωριό 
2004” προστασία Ολυμπιακών Συμβόλων και Σημάτων 
και άλλες διατάξεις». 

στ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

ζ) Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

η) Των Π.Δ./των 50/2001 (ΦΕΚ 39/Α' 5.3.2001) «Καθορι- 
σμόςτωνπροσόντων διορισμού σε θέσεις φορέωντου Δη¬ 
μοσίου Τομέα» 37α 1987 (ΦΕΚ 11 Α' 1987) «Μερική επέ¬ 
κταση διατάξεων που ισχύουν για του Δημόσιους Υπαλλή¬ 
λους και τους υπαλλήλους των άλλων νομικών προσώπων 
δημ. δικαίου και στους υπαλλήλους των Ο.Τ.Α. και προ¬ 
σαρμογή στις ρυθμίσεις του Ν. 1586/1986» και 22/1990 
(ΦΕΚ 7/Α71990) «Μερική επέκταση διατάξεων, που ισχύ¬ 
ουν για τους Δημόσιους Υπαλλήλους και τους υπαλλή¬ 
λους των άλλων νομικών προσώπων δημ. δικαίου και 
στους υπαλλήλους των Ο.Τ.Α. όπως ισχύουν κάθε φορά. 

θ) Των άρθρων 26,198 και 203 του Δ.Κ.Κ. (Π.Δ. 
410/1995), όπως ισχύουν. 

ι) Του 276/85 Π.Δ/τος (ΦΕΚ 102/1986τ. Α') «Δυναμικό¬ 
τητα και σύνθεση προσωπικού Κρατικών Παιδικών Σταθ¬ 
μών. Ίδρυση Βρεφικών Τμημάτων και του 92/1989 
Π.Δ/τος (41/1989 τ.Α') με το οποίο τροποποιήθηκε το 
προηγούμενο ως προς τη δυναμικότητα του ανωτέρω 
Παιδικού Σταθμού. 

ια) Τις 2813/3.6.1987 (ΦΕΚ 22/Β71987) και 
Γ2β/5466/5.12.1988 (ΦΕΚ 900/Β/1988) αποφάσεις των 
Υπουργών Προεδρίας της Κυβέρνησης και Υγείας, Πρό¬ 
νοιας και Κοινωνικών Ασφαλίσεων σχετικά με την αντι- 
στοιχίατων οργανικών μονάδων διαφορετικής ονομασίας 
ιδρυμάτων κοινωνικής πρόνοιας εποπτευομένων από το 
Υπουργείο Υγείας και Πρόνοιας προς τις Διευθύνσεις, 
Τμήματα και αυτοτελή γραφεία και τον καθορισμό των 
κλάδων προϊσταμένων των μονάδων αυτών. 

ιβ) Τις 12/2003 και 28/2003 αποφάσεις του Διοικητικού 
Συμβουλίου του Παιδικού Σταθμού Βαρικού και του Κοι¬ 
νοτικού Συμβουλίου Βαρικού αντίστοιχα, που αναφέρο- 
νται στην έγκριση του Ο.Ε.Υ. του Ν.Π.Δ.Δ. «Κοινοτικός 
Παιδικός Σταθμός Βαρικού». 

ιγ) Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ν.Φλώρινας που διατυπώθη¬ 
κε στο 7/6/15.7.2002 πρακτικό του. 

ιδ) Την 4196/20.7.2001 απόφαση Γ.Γ. Περιφέρειας, 
αποφασίζουμε: 

Εγκρίνουμε τις 12/2003 και 28/2003 αποφάσεις του Δι¬ 
οικητικού Συμβουλίου του Κοινοτικού Παιδικού Σταθμού 


Βαρικού και του Κοινοτικού Συμβουλίου Βαρικού αντί¬ 
στοιχα, που αφορούν τη ψήφιση του Ο.Ε.Υ. του Ν.Π.Δ.Δ. 
με την επωνυμία «Κοινοτικός Παιδικός Σταθμός Βαρικού» 
ως εξής: 

Άρθρο 1 

Οι υπηρεσίες του Κοινοτικού Παιδικού Σταθμού λει¬ 
τουργούν σε επίπεδα Γ ραφείου ανάλογα με τη δυναμικό¬ 
τητα του Σταθμού σύμφωνα με τη συστατική πράξη προ¬ 
σαρμογής του. 

Άρθρο 2 

Αρμοδιότητες Γ ραφείου 

1. Το Γραφείο εποπτεύει, συντονίζει και κατευθύνει τα 
παιδαγωγικό έργο του Σταθμού και μεριμνά για την εύ¬ 
ρυθμη λειτουργία του σύμφωνα με τον ισχύοντα κανονι¬ 
σμό. 

2. Επιμελείται την παροχή σωστής προσχολικής Αγω¬ 
γής στα φιλοξενούμενα νήπια σε συνεργασία με το προ¬ 
σωπικό του Σταθμού. 

3. Επιμελείται τις παντός είδους Διοικητικές και Οικονο¬ 
μικές εργασίες του Σταθμού. 

4. Είναι υπεύθυνο για τον πάσης φύσεως εξοπλισμό. 

5. Είναι υπεύθυνο για την προμήθεια και την έγκριση 
εφοδιασμού του Σταθμού μετά αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

6. Εποπτεύει όλο το προσωπικό για τη σωστή εκτέλεση 
των καθηκόντωντου. 

7. Είναι υπεύθυνο για τις συγκεντρώσεις προσωπικού 
και γονέων. 

8. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

9. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λπ. του προσωπικού. 

10. Συνεργάζεται με τον Πρόεδρο του Δ/κού Συμβουλί¬ 
ου για την κατάρτιση του προϋπολογισμού -Ισολογισμού. 

11. Τηρεί όλα τα απαραίτητα βιβλία. 

Άρθρο 3 

Οργανική σύνθεση προσωπικού 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ 9 ΒΡΕΦΟΝΗΠΙΟΚΟΜΙΑΣ 
Θέσεις (2) δύο 

Βαθμός Δ' - Α' 

2. ΚΛΑΔΟΣ ΔΕ 32 ΜΑΓΕΙΡΩΝ 
Θέσεις (1) μία 

Βαθμός Δ' - Α' 

3. ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις (1) μία 

Βαθμός Ε' - Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

α) Μόνιμο Προσωπικό 

1. ΠΕ ΝΗΠΙΑΓΩΓΩΝ (Προσωρινός) 

Θέσεις (1) μία 

β) Προσωπικό με σύμβαση Ιδιωτικού Δικαίου Αορίστου 
Χρόνου 

Θέσεις (2) δύο 1. ΥΕ 14 ΜΑΓΕΙΡΩΝ 

2. ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 

κενωθούν με οιονδήποτε τρόπο σε θέσεις κλάδου ΤΕ 9 
Βρεφονηπιοκόμων σύ μφωνα με τις διατάξεις του άρθρου 
35 Ν. 2646/1998. 

Οι υπάλληλοι του κλάδου ΤΕ Βρεφονηπιοκομίας που 
μετατάσσονται από τους πρώην ΚΠΣ και ΚΒΣ δύναται να 
ενταχθούν στον κλάδο ΤΕ Νηπιαγωγών (προσωρινός). 

Άρθρο 4 

Για το διορισμό, τα καθήκοντα, τους περιορισμούς το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 5 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στα Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού γίνεται πάντοτε με από¬ 
φαση του Προέδρου του Δ.Σ. του Ν.Π.Δ.Δ. , ανάλογα με 
τις ανάγκες των υπηρεσιών, τα προσόντα των υπαλλή¬ 
λων, την πείρα και τις γνώσεις αυτών σε ειδικά αντικείμε¬ 
να, κατά την οποία κατανομή θα εξετάζονται και τυχόν ει¬ 
δικές ανάγκες των υπαλλήλων (μητέρες ανηλίκων τέ¬ 
κνων, έγκυες γυναίκες, τόπος διαμονής...). 

Κάθε άλλη λεπτομέρεια των επί μέρους υπηρεσιών μη 
προβλεπόμενη από τον παρόντα Οργανισμό, ρυθμίζεται 
με τον κανονισμό λειτουργίας του Ν.Π.Δ.Δ. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Νομικού Προ¬ 
σώπου «Κοινοτικός Παιδικός Σταθμός Βαρικού Κοινότη¬ 
τας Βαρικού», το ύψος της οποίας δεν μπορεί να προσ- 
διορισθεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 3 Ιουνίου 2003 
Η Γενική Γραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθ. 5440 (3) 

Τροποποίηση της 2065/13.3.2003 απόφαση της Γενικής 
Γραμματέας Περιφέρειας Δυτικής Μακεδονίας. 

Η ΓΕΝ. ΓΡΑΜΜΑΤΕΑΣ ΠΕΡΙΦ. ΔΥΤ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις των άρθρων 277-284 του Π.Δ. 410/95. 

3. Την 2065/13.3.2003 απόφαση της Γ ενικής Γ ραμματέ¬ 
ας Περιφέρειας Δυτικής Μακεδονίας, που αφορά τη σύ¬ 
σταση Δημοτικής Επιχείρησης Αθλητισμού- Πολιτισμού- 
Τουρισμού και Ανάπτυξης Μουρικίου. 

4. Την 46/2003 απόφαση του Δημοτικού Συμβουλίου 
του Δήμου Μουρικίου. 

5. Την 4196/20.7.2001 (ΦΕΚ 988/Β/2001) απόφαση της 
Γενικής Γραμματέας Περιφέρειας Δυτικής Μακεδονίας, 


με την οποία εξουσιοδοτεί την υπογραφή εγγράφων και 
άλλων πράξεων στο Γενικό Διευθυντή, στους Προϊσταμέ¬ 
νους Διευθύνσεων και Προϊσταμένους Τμημάτων και Γρα¬ 
φείων των Υπηρεσιών της Περιφέρειας, αποφασίζουμε: 

Τροποποιούμε την 2065/13.3.2003 απόφαση της Γενι¬ 
κής Γραμματέας Περιφέρειας Δυτικής Μακεδονίας και 
αντικαθιστούμε το άρθρο 3 αυτής ως ακολούθως: 

Η επιχείρηση διοικείται από εννιαμελές (9) διοικητικό 
συμβούλιο, τα μέλη του οποίου ορίζονται μαζί με τους 
αναπληρωτές από το δημοτικό συμβούλιο. Από τα μέλη 
του διοικητικού συμβουλίου, ένας (1) θα είναι ο εκάστοτε 
Δήμαρχος, έξι (6) θα είναι εκπρόσωποι του δημοτικού 
συμβουλίου, έκτων οποίων δύο (2) θα προέρχονται από 
τη μειοψηφία, ένα (1) μέλος θα είναι εκπρόσωπος πολιτι¬ 
στικού ή αθλητικού φορέα του Δήμου και ένας (1) δημό¬ 
της του Δήμου που έχει πείρα και γνώσεις σχετικές με το 
αντικείμενο της επιχείρησης. 

Αν η δημοτική επιχείρηση απασχολήσει περισσότερους 
από είκοσι (20) εργαζομένους, τότε συμμετέχει και ένας 
(1) εκπρόσωπος των εργαζομένων, μειώνοντας αντίστοι¬ 
χα τον αριθμό συμμετοχών των δημοτικών συμβούλων 
της πλειοψηφίας σε πέντε (5). 

Με την παρούσα απόφαση δεν προκαλείται δαπάνη σε 
βάρος του Δήμου. 

Κατά τα λοιπά ισχύει αριθ. 2065/13.3.2003 απόφαση 
της Γενικής Γραμματέας Περιφέρειας Δυτικής Μακεδο¬ 
νίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 2 Ιουνίου 2003 

Με εντολή Γεν. Γ ραμματέας Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

-♦- 

Αριθ. 7111 (4) 

Σύσταση στο Δήμο Βασιλικής Ν. Τρικάλων Νομικού Προ¬ 
σώπου με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ 
ΔΗΜΟΥ ΒΑΣΙΛΙΚΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 203 Π.Δ. 410/95 του Δ.Κ.Κ. 

2. Τις διατάξεις του άρθρου 29 Ατού Ν. 1558/85 (ΦΕΚ 
137 Α')το οποίο προστέθηκε με το άρθρο 27 του Ν. 
2081/92 (ΦΕΚ 154 Α') «Κυβέρνηση και Κυβερνητικά όργα¬ 
να» όπως αυτό τροποποιήθηκε με το άρθρο 1 του Ν. 
2469/97 (ΦΕΚ38 Α'). 

3. Την 69/2003 απόφαση του Δημοτικού Συμβουλίου 
Δήμου Βασιλικής περί Σύστασης Νομικού Προσώπου με 
την επωνυμία « Αθλητικός Οργανισμός Δήμου Βασιλι¬ 
κής». 

4. Τη 2106/10.5.2001 (ΦΕΚ 597/Β/2001) απόφαση του 
Γενικού Γραμματέα Περιφέρειας Θεσσαλίας «Εξουσιο¬ 
δότηση στο Προϊστάμενο της Δ/νσης Τοπικής Αυτ/σης και 
Δ/σης Τρικάλων και στους Προϊσταμένους Τμημάτωντης 
ίδιας Υπηρεσίας για υπογραφή εγγράφων με εντολή Γε¬ 
νικού Γραμματέα Περιφέρειας Θεσσαλίας», αποφασί¬ 
ζουμε: 

1. Συνιστάται Νομικό Πρόσωπο με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΒΑΣΙΛΙΚΗΣ». 

2. Σκοπός του Νομικού Προσώπου είναι: α) η δημιουρ- 

γία και λειτουργία αθλητικών κέντρων, γυμναστηρίων και 
χώρων αθλοπαιδιών έτσι που να καλύπτονται οι ανάγκες 
για άθληση. 

β) Η ανάπτυξη του μαζικού, λαϊκού αθλητισμού καλύ¬ 
πτοντας όλες τις ηλικίες, όλους τους χώρους, όλα τα εν¬ 
διαφέροντα και η καλλιέργεια φίλαθλου πνεύματος. 

3. Το συνιστώμενο Νομικό Πρόσωπο θα διοικείται από 
διοικητικό συμβούλιο το οποίο ορίζεται με απόφαση του 
Δημοτικού Συμβουλίου. 

4. Πόροι του Νομικού Προσώπου. 

α) Επιχορήγηση του Δήμου Βασιλικής. 

β) Επιχορήγηση από αρμόδιους κρατικούς φορείς 

γ) Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, οργανισμών. 

δ) Έσοδα από την πραγματοποίηση εκδηλώσεων. 

ε) Πρόσοδοι από την δική του περιουσία. 

στ) Ενίσχυση από το Νομαρχιακό Συμβούλιο και την 
ΤΕΔΚ. 

5. Περιουσιακά στοιχεία του Νομικού Προσώπου θα εί¬ 
ναι: 

α) Κάθε χώρος ή εγκατάσταση που θα παραχωρήσει 
στον Αθλητικό Οργανισμό ο Δήμος, το Κράτος και κάθε 
άλλος φορέας. 

β) Τα οικοδομήματα, οι εγκαταστάσεις και τα πόσης (ρύ¬ 
σεως κτίρια που θα ανεγείρει για τους προαναφερθέντες 
σκοπούς. 

γ) Ο Δήμος Βασιλικής παραχωρεί κατά χρήση στον 
Αθλητικό Οργανισμό όλους τους Δημοτικούς Αθλητικούς 
χώρους. 

δ) Το Νομικό Πρόσωπο θα στεγάζεται σε δικό του χώρο 
που θα του παραχωρηθεί για χρήση από το Δήμο Βασιλι¬ 
κής στο Δημαρχείο ή αλλού. 

6. Το Νομικό Πρόσωπο εκπροσωπείται ενώπιον των δι¬ 
καστηρίων και κάθε δημόσιας αρχής από τον Πρόεδρο 
του Δ.Σ. αυτού και όταν αυτός απουσιάζει ή κωλύεται από 
τον νόμιμο αναπληρωτή του. 

7. Το Νομικό Πρόσωπο θα χρησιμοποιεί χωριστή κυκλι¬ 
κή σφραγίδα που εξωτερικά θα φέρει χαραγμένες τις λέ¬ 
ξεις «ΕΛΛΗΝΙΚΗ ΔΗΜΟΚΡΑΤΙΑ» την επωνυμία του Νομι¬ 
κού Προσώπου και στο κέντρο το Εθνόσημο. 

8. Με απόφαση του Διοικητικού Συμβουλίου του Νομι¬ 
κού Προσώπου μπορούν να απονεμηθούν τιμητικές δια¬ 
κρίσεις σε πολίτες ή αθλητές οι οποίοι επί σειρά ετών προ¬ 
σφέρουν ανιδιοτελώς τις υπηρεσίες τους στον αθλητι¬ 
σμό. 

9. Το Διοικητικό Συμβούλιο με απόφαση του καταρτίζει 
ή τροποποιεί τον κανονισμό Διοίκησης και Διαχείρισης 
τον κανονισμό Λειτουργίας και τον Οργανισμό Εσωτερι¬ 
κής Υπηρεσίας του Νομικού Προσώπου και εγκρίνεται με 
απόφαση του Δημοτικού Συμβουλίου. 

10. Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του Δήμου, 
το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 29 Μαΐου 2003 

Με εντολή Γ εν. Γ ραμματέα Περιφέρειας 
Ο Διευθυντής 
ΒΑΣ. ΤΣΑΤΣΑΓΙΑΣ 


Αριθ.7110 (5) 

Σύσταση στο Δήμο Βασιλικής Ν. Τρικάλων Νομικού Προ¬ 
σώπου με την επωνυμία: «ΠΟΛΙΤΙΣΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ ΒΑΣΙΛΙΚΗΣ». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 203 Π.Δ. 410/95 του Δ.Κ.Κ. 
«Σύσταση Νομικών Προσώπων Δήμων και Κοινοτήτων». 

2. Τις διατάξεις του άρθρου 29 Ατού Ν. 1558/85 (ΦΕΚ 
137 Α')το οποίο προστέθηκε με το άρθρο 27 του Ν. 
2081/92 (ΦΕΚ 154 Α') «Κυβέρνηση και Κυβερνητικά όργα¬ 
να» όπως αυτό τροποποιήθηκε με το άρθρο 1 του Ν. 
2469/97 (ΦΕΚ38 Α'). 

3. Την 68/2003 απόφαση του Δημοτικού Συμβουλίου 
Δήμου Βασιλικής περί «Σύστασης Νομικού Προσώπου με 
την επωνυμία Πολιτιστικός Οργανισμός Δήμου Βασιλι¬ 
κής». 

4. Τη 2106/10.5.2001 (φεκ988/β/2001) απόφαση του Γε¬ 
νικού Γ ραμματέα Περιφέρειας Θεσσαλίας «Εξουσιοδό¬ 
τηση στον Προϊστάμενο της Δ/νσης Τοπικής Αυτ/σης και 
Δ/σης Τρικάλων και στους Προϊσταμένους Τμημάτων της 
ίδιας Υπηρεσίας για υπογραφή εγγράφων με εντολή Γε¬ 
νικού Γ ραμματέα Περιφέρειας Θεσσαλίας». 

5. Τις διατάξεις του άρθρου 27 Ν. 2081/92 « έλεγχοςτων 
δαπανών που προκαλούν οι κανονιστικές διοικητικές πρά¬ 
ξεις», αποφασίζουμε: 

1. Συνιστάται ίδιο Νομικό Πρόσωπο με την επωνυμία: 
«Πολιτιστικός Οργανισμός Δήμου Βασιλικής». 

2. Σκοπός του Νομικού Προσώπου είναι: 

• η ανάπτυξη πνευματικών, πολιτιστικών και αθλητικών 
εκδηλώσεων και δραστηριοτήτων στο Δήμο Βασιλικής 

• η δημιουργία πνευματικών κέντρων, χώρων αναψυ¬ 
χής, εκθεσιακών κέντρων και πινακοθηκών. 

• η διοργάνωση θεατρικών παραστάσεων, κινηματο¬ 
γραφικών προβολών και άλλων «καλλιτεχνικών εκδηλώ¬ 
σεων, καθώς και μορφωτικών σεμιναρίων και διαλέξεων 
παραδοσιακών χορών, μουσικής και χορωδίας, μελέτης, 
προβολής και αξιοποίησης προϊστορικών αρχαιολογι¬ 
κών, Βυζαντινών και μεταβυζαντινών μνημείων. 

• η αναζήτηση, εξεύρεση και διάσωση λαογραφικού 
υλικού της περιοχής, η δημιουργία τοπικού ιστορικού αρ¬ 
χείου καθώς και η διοργάνωση εκδηλώσεων σχετικά μετά 
θέματα αυτά. 

• Η καταγραφή της ιστορίας των παραδόσεων και των 
δραστηριοτήτων των κατοίκων του Δήμου και η έκδοση 
βιβλίων, περιοδικών και ενημερωτικών δελτίων. 

• η έρευνα, η ενημέρωση και η επαφή με δημόσιες και 
ανοιχτές συζητήσεις των προβλημάτων της καθημερινής 
ζωής των συμπολιτών, της προστασίας του περιβάλλο¬ 
ντος, χλωρίδας, πανίδας, απασχόλησης, καθαριότητας 
κ.λπ. μεπαράλληλη ανάπτυξη πρωτοβουλιώνγια την αντι¬ 
μετώπιση τους 

• Η φροντίδα για την καταπολέμηση κάθε μορφής 
εξάρτησης της νεολαίας από ναρκωτικά, αλκοολισμό, κά¬ 
πνισμα κ.λπ. στο Δήμο και η συνεργασία με τους νέους για 
την ανάδειξη προτύπων, αξιών και ιδανικών που θα μπο¬ 
ρούν να τους εμπνέουν δημιουργικά μέσα στις σύγχρο¬ 
νες ανάγκες και ανησυχίες, διασφαλίζοντας τους ιδανικά 
όπως η Δημοκρατία και η κοινωνική δικαιοσύνη. 

3. Το Νομικό Πρόσωπο θα διοικείται από Διοικητικό 
Συμβούλιο, το οποίο ορίζεται με απόφαση του Δημοτικού 
Συμβουλίου Βασιλικής. 

4. Πόροι του Νομικού Προσώπου είναι: 

α) Επιχορηγήσεις του Δήμου, άλλων Νομικών Προσώ¬ 
πων και Κρατικών φορέων. 

β) Κρατικές επιχορηγήσεις από ένταξη σε προγράμμα¬ 
τα. 

γ) Επιχορηγήσεις από προγράμματα της Ευρωπαϊκής 
Ένωσης. 

δ) Έσοδα προερχόμενα από την πραγματοποίηση εκ¬ 
δηλώσεων, αντίτιμο εισιτηρίων και παροχή υπηρεσιών. 

ε) Έσοδα προερχόμενα από την εκμετάλλευση της πε¬ 
ριουσίας του. 

στ) Πάσης φύσεως δωρεές, εισφορές, κληρονομιές, 
κληροδοσίες. 

5. Περιουσιακά στοιχεία του Πολιτιστικού Οργανισμού 
είναι: 

• κάθε χώρος ή εγκατάσταση που θα παραχωρήσει 
στον Πολιτιστικό Οργανισμό ο δήμος για τη δημιουργία 
και ανάπτυξη εγκαταστάσεων με απόφαση του Δημοτι¬ 
κού Συμβουλίου, το Κράτος και κάθε άλλος φορέας. 

• τα οικοδομήματα, οι μηχανικές εγκαταστάσεις και 
όλο το άλλο υλικό που θα χρησιμοποιηθεί για τις δραστη¬ 
ριότητες και τη λειτουργία του Νομικού Προσώπου. 

• το Νομικό Πρόσωπο θα στεγάζεται σε δικό του χώρο 
που θα παραχωρηθεί για χρήση από το Δήμο Βασιλικής 
με απόφαση του Δημοτικού Συμβουλίου ή σε περίπτωση 
ελλείψεως κατάλληλου χώρου, σε χώρο που θα ενοικια- 
σθεί από ιδιώτες για την κάλυψη των αναγκών του Νομι¬ 
κού Προσώπου. 

6) Ο Πολιτιστικός Οργανισμός θα χρησιμοποιεί κυκλική 
σφραγίδα με τις λέξεις «ΕΛΛΗΝΙΚΗ ΔΗΜΟΚΡΑΤΙΑ», την 
επωνυμία και εσωτερική παράσταση το εθνόσημο. 

7) Το Νομικό πρόσωπο εκπροσωπείται ενώπιον των δι¬ 
καστηρίων και κάθε αρχής από τον Πρόεδρο και εφόσον 
αυτός κωλύεται ή απουσιάζει από τον νόμιμο αναπληρω¬ 
τή του. 

8) Ο Κανονισμός λειτουργίας του Πολιτιστικού Οργανι¬ 
σμού καταρτίζεται και τροποποιείται από το Δ.Σ. και 
εγκρίνεται με απόφαση του Δημοτικού Συμβουλίου. 

9) Από τις διατάξεις της παρούσας απόφασης προκα- 
λείται δαπάνη σε βάρους του προϋπολογισμού του Δή¬ 
μου, το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 29 Μάίου 2003 

Με εντολή Γ εν. Γ ραμματέα Περιφέρειας 
Ο Διευθυντής 
ΒΑΣ. ΤΣΑΤΣΑΓΙΑΣ 

-♦- 

Αριθ.7198 (6) 

Έγκριση του Οργανισμού Εσωτερικής Υπηρεσίας 
(Ο.Ε.Υ.) του Β' Δημοτικού Βρεφονηπιακού Σταθμού 
Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
αντικαταστάθηκε με τις διατάξεις του άρθρου 8 του Ν. 
2307/95. 

2. Τις διατάξεις του Ν. 2503/97 περί «Οργάνωσης-Διοί- 
κησηςτης Περιφέρειας κ.λ.π.» και του Ν. 2880/2001. 

3. Τις διατάξεις του άρθρου 18του Ν. 2539/97 περί «Συ¬ 


γκρότησης της Πρωτοβάθμιας Τοπικής Αυτοδιοίκησης». 

4. Την 5972/1998 απόφαση του Γ ενικού Γ ραμματέα της 
Περιφέρειας Κρήτης (ΦΕΚ446/2001 τ. Β'). 

5. Το 255/3.12.2002 έγγραφο του Β’ Δημοτικού Βρεφο¬ 
νηπιακού Σταθμού Ρεθύμνης, με το οποίο μας υποβλήθη¬ 
κε η 36/2002 απόφαση του Διοικητικού Συμβουλίου του 
παραπάνω Σταθμού και η επ’ αυτής 506/2002 απόφαση- 
γνωμοδότησητου Δημοτικού Συμβουλίου Ρεθύμνης. 

6. Την 1/9/5.5.2003 Πράξη του Υπηρεσιακού Συμβουλί¬ 
ου Υπαλλήλων ΟΤΑ Ν. Ρεθύμνης, αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) του Β' Δημοτικού Βρεφονηπιακού Σταθμού Ρε¬ 
θύμνης, όπως αυτός ψηφίστηκε με την 36/2002 απόφαση 
του Διοικητικού Συμβουλίου ως κατωτέρω: 

Άρθρο 1 

Διάρθρωση υπηρεσιών 

Οι υπηρεσίες του Β' Δημοτικού Βρεφονηπιακού Σταθ¬ 
μού Ρεθύμνης λειτουργούν σε επίπεδο Τμήματος (ενιαίο 
και αυτοτελές). 

Το Τμήμα του Β' Δημοτικού Βρεφονηπιακού Σταθμού 
Ρεθύμνης αποτελείται από τα εξής Γ ραφεία: 

α) Γ ραφείο Π ροσχολικής Αγωγής. 

β) Γ ραφείο Διοικητικού - Οικονομικού. 

Διευκρινίζεται ότι τα Γραφεία του Τμήματος είναι λει¬ 
τουργικά και όχι ανεξάρτητα. 

Άρθρο 2 

Αρμοδιότητες Τ μήματος και Γ ραφείων 

Α) Ο προϊστάμενοςτου Τμήματος εποπτεύει, συντονίζει 
και κατευθύνει το παιδαγωγικό έργο του Σταθμού και γε¬ 
νικά μεριμνά για την εύρυθμη λειτουργία του, σύμφωνα 
με τον ισχύοντα κανονισμό. 

Β) Το Γ ραφείο Προσχολικής Αγωγής επιμελείταιτηνπα- 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια. 

Γ) Το Γ ραφείο Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Τμήματος 

1. Είναι αρμόδιος και επιμελείται, σε συνεργασία με 
τους παιδαγωγούς του Σταθμού, για την εφαρμογή των 
σύγχρονων απόψεωντης Παιδαγωγικής και της Ψυχολο- 
γίας. 

2. Εποπτεύει, συντονίζει και κατευθύνει το παιδαγωγικό 
έργο του Γραφείου Προσχολικής Αγωγής για την παροχή 
σωστής αγωγής στα φιλοξενούμενα βρέφη και νήπια, σε 
συνεργασία με το παιδαγωγικό προσωπικό. 

3. Είναι αρμόδιος για την εύρυθμη λειτουργία του Σταθ¬ 
μού και την τήρηση του κανονισμού λειτουργίας του. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• τον αριθμό καιτις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του, 

• το παιδαγωγικό υλικό και τον πάσης φύσεως εξοπλι¬ 
σμό, 

• τις απαραίτητες εργασίες για την επισκευή και συ¬ 
ντήρηση των κτιρίων, 

• την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μη δημιουργούνται λειτουργικά προβλήματα 
στο Σταθμό. 

6. Εγκρίνει και υπογράφει τα αιτήματα των υπαλλήλων 
που αφορούν ανάγκες των Γραφείων τους. 

7. Συνεργάζεται αρμονικά με το Γ ραφείο Διοικητικού - 
Οικονομικού, το οποίο οφείλει να παρέχει κάθε στοιχείο 
για να διασφαλιστεί η εύρυθμη λειτουργία του Σταθμού 
και η επίτευξη των σκοπώντου. 

8. Τηρεί όλα τα απαραίτητα βιβλία και τη σφραγίδα του 
Σταθμού και επιβλέπει τηντήρησηόλωντων απαραίτητων 
βιβλίων των Γ ραφείων. 

9. Συγκαλεί και είναι υπεύθυνος για τις συγκεντρώσεις 
προσωπικού και γονέων. 

10. Δεν αναλαμβάνει τμήμα παιδιών. 

Άρθρο 4 

Καθήκοντα Γ ραφείου Προσχολικής Αγωγής 
Είναι υπεύθυνο: 

1. Για την εύρυθμη λειτουργία του. 

2. Για την παροχή σωστής προσχολικής αγωγής στα φι¬ 
λοξενούμενα βρέφη και νήπια, σε συνεργασία με τον 
Προϊστάμενο του Τμήματος. 

3. Εισηγείται στον Προϊστάμενο του Τμήματος τις ανά¬ 
γκες του Γραφείου σε προσωπικό και πάσης φύσεως 
εξοπλισμό καθώς και την επιμόρφωση του προσωπικού. 

4. Τηρεί άλατα απαραίτητα βιβλία. 

Άρθρο 5 

Καθήκοντα Γ ραφείου Διοικητικού - Οικονομικού 

1. Είναι υπεύθυνο για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λπ. του προσωπικού. 

4. Συνεργάζεται με τον Προϊστάμενο για την κατάρτιση 
του προϋπολογισμού - απολογισμού - ισολογισμού. 

5. Τηρεί άλατα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: 1 

Βαθμός: Δ' - Α' 

2. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις: 2 
Βαθμός: Δ' - Α' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ (προσωρινός) 

Θέσεις: 1 

2. ΤΕ ΒΡΕΦΟΝΗΠΙΟΚΟΜΙΑΣ 
Θέσεις: 1 

3. ΥΕ14 ΜΑΓΕΙΡΩΝ 
Θέσεις: 1 


4. ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Θέσεις: 2 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν, με οποιοδήποτε τρόπο, σε θέσεις κλάδου ΤΕ9 
Βρεφονηπιοκόμων, σύμφωνα με τις διατάξεις του άρ¬ 
θρου 35 του Ν. 2646/1998. 

Γ ΕΠΟΧΙΑΚΟ ΠΡΟΣΩΠΙΚΟ 

Θέσεις: 2 (1 θέση ΤΕ9 Βρεφονηπιοκόμων και 1 θέση 
ΥΕ16 Προσωπικού Καθαριότητας) 

Για την αντιμετώπιση των εποχιακών ή πρόσκαιρων ή 
άλλων περιοδικών αναγκών προβλέπονται, βάσει των δια¬ 
τάξεων της παρ. 12 του άρθρου 18 του Ν. 2503/1997, θέ¬ 
σεις διαφόρων ειδικοτήτων. 

Οι παραπάνω θέσεις θα πληρώνονται βάσει των διατά¬ 
ξεων των παρ. 2 έως 17 του άρθρου 21 του Ν. 2190/1994 
και οι υποψήφιοι των επιμέρους κατηγοριών που θα κα¬ 
θορίζονται με την ανακοίνωση - προκήρυξη του Διοικητι¬ 
κού Συμβουλίου πρέπει να έχουν τα αντίστοιχα προσόντα 
που απαιτούνται κάθε φορά, για τους μονίμους υπαλλή¬ 
λους, όπως προβλέπονται από τις σχετικές διατάξεις. 

Όσον αφορά τις οικονομικές προϋποθέσεις που θέτει η 
νομοθεσία για τη σύσταση της νέας τακτικής θέσης στον 
ΟΕΥ (άρθρο 8 παρ. 5 του Ν. 2307/1995) δεν έχουν εφαρ¬ 
μογή για τη σύσταση των θέσεων του προσωπικού με 
σύμβαση εργασίας ιδιωτικού δικαίου ορισμένου χρόνου, 
διότι αυτές οι θέσεις δε θεωρούνται από το Σύνταγμα θέ¬ 
σεις τακτικού προσωπικού. 

Δ' ΠΡΟΣΩΠΙΚΟ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ 

Το Ν. Π .Δ.Δ. μπορεί να έχει εξωτερικούς συνεργάτες με 
σύμβαση μίσθωσης έργου. 

Άρθρο 7 

Προϊστάμενοι Υπηρεσιακών Μονάδων 

Στο διάστημα κατά το οποίο θα υπηρετούν στο Ν.Π.Δ.Δ. 
υπάλληλοι των κλάδων ΠΕ Νηπιαγωγών (προσωρινός), 
ΤΕ Νηπιαγωγών (προσωρινός) και ΤΕ Βρεφονηπιοκομίας 
ως προϊστάμενος Τμήματος του Βρεφονηπιακού Σταθ¬ 
μού, επιλέγονται από τους κλάδους ΠΕ Νηπιαγωγών 
(προσωρινός), ΤΕ Νηπιαγωγών (προσωρινός), ΤΕ Βρεφο¬ 
νηπιοκομίας καιΤΕ9 Βρεφονηπιοκομίας. 

Για την κατάληψη θέσης προϊσταμένου κρίνονται οι 
υπάλληλοι, οι οποίοι έχουν τα τυπικά και ουσιαστικά προ¬ 
σόντα, σύμφωνα με τις διατάξεις του άρθρου 36 του 
Ν.2190/94. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ., ανεξαρτήτως σχέσεως 
εργασίας, καθώς και ορισμένο επιπλέον αριθμό θέσεων 
για την κάλυψη υφιστάμενων και μελλοντικών αναγκών 
των Υπηρεσιών του Ν.Π.Δ.Δ. 

Η κατανομή του προσωπικού στα Γ ραφεία γίνεται πά- 

ντοτε με απόφαση του Προέδρου του Δ.Σ. του Ν.Π.Δ.Δ., 
ανάλογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται και 
τυχόν ειδικές ανάγκες των υπαλλήλων (μητέρες ανηλίκων 
τέκνων, έγκυες γυναίκες, τόπος διαμονής κ.λπ.). 

Προϊστάμενος του Τμήματος ορίζεται πάντοτε με από¬ 
φαση του Προέδρου του Δ.Σ. ο κρινόμενος από το αρμό¬ 
διο Υπηρεσιακό Συμβούλιο υπάλληλος αναπληρούμενος, 
σε περίπτωση απουσίας του ή κωλύματος, από τον κατά 
βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2003, ο οποίος ενι- 
σχύεται από τους ΚΑΠ, τροφεία, κ.λπ. ύψους 128.008,28 
Ευρώ περίπου. Εφόσον προσληφθούν όλοι και για τα επό¬ 
μενα οικονομικά έτη το ύψος της δαπάνης δεν μπορεί να 
προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 30 Μάίου 2003 

Με εντολή Γεν. Γραμματέα Περιφέρειας 
Ο Γενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

-♦- 

Αριθ. 5842 (7) 

Σύσταση «Συνδέσμου Αξιοποίησης Ανάπτυξης Λίμνης 
Λάδωνα» (Σ.Α.Α.ΛΙ.ΛΑ.) στο Ν. Αρκαδίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 
Έχοντας υπόψη: 

1. Τις διατάξεις των άρθρων 206, 207, 208, 209, 210 και 
211 Δημ. και Κοιν. Κώδικα, Π.Δ/τος410/1995 (ΦΕΚΑ'231). 

2. Τις διατάξεις του Ν.2503/1997 (ΦΕΚ107/Α730.5.1997) 
που αφορά τη Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις. 

3. Τις διατάξεις του Ν.2539/1997 (ΦΕΚ244/Α74.12.1997) 
που αφορά τη συγκρότηση της Πρωτοβάθμιας Τοπικής 
Αυτοδιοίκησης. 

4. Τις διατάξεις του άρθρου 27 του Ν.2081/1992 με τις 
οποίες προστέθηκε νέο άρθρο 29 Α του Ν.1558/1985 Κυ¬ 
βέρνηση και Κυβερνητικά Όργανα. 

5. Τις αποφάσεις 44/2003,27/2003,42/2003 και 53/2003 
των Δημοτικών Συμβουλίων Δήμων Κλείτορος, Κοντοβα- 
ζαίνης, Λαγκαδιών και Τροπαίων Νομού Αρκαδίας αντί¬ 
στοιχα που αφορούν τη σύσταση συνδέσμου με την επω¬ 
νυμία «Σύνδεσμος Αξιοποίησης Ανάπτυξης Λίμνης Λάδω¬ 
να» (Σ.Α.Α.ΛΙ.ΛΑ.), αποφασίζουμε: 

1. Τη σύσταση Συνδέσμου με τη συμμετοχή των Δήμων 
Κλείτορος, Κοντοβαζαίνης, Λαγκαδιών και Τροπαίων Νο¬ 
μού Αρκαδίας, με την επωνυμία «Σύνδεσμος Αξιοποίησης 
Ανάπτυξης Λίμνης Λάδωνα» (Σ.Α.Α.ΛΙ.ΛΑ.). 

2. Σκοπόςτου Συνδέσμου θα είναι η αξιοποίηση και ανά¬ 
πτυξη της περιοχής της Λίμνης του Λάδωνα, αλλά και της 
ευρύτερης περιοχής με προγραμματισμό και εκτέλεση 
έργων και παρεμβάσεων που θα συμβάλλουν στο σκοπό 


αυτό. Για την επίτευξη του σκοπού θα αξιοποιηθούν όλες 
οι χρηματοδοτικές δυνατότητες σε Εθνικό και Κοινοτικό 
επίπεδο. 

3. Η χρονική διάρκειατου Συνδέσμου θα είναι 50 χρόνια. 

4. Η έδρα του Συνδέσμου θα είναι τα Τρόπαια. 

5. Τα έσοδα του Συνδέσμου θα προέρχονται: 

Α) Από τις ετήσιες εισφορές των συμμετεχόντων Δήμων 
που θα ανέρχονται σε 2% των τακτικών εσόδων του ετή¬ 
σιου προϋπολογισμού τους. 

Β) Από δωρεές, επιχορηγήσεις, εισφορές του Δημοσί¬ 
ου, Φυσικών ή Νομικών Προσώπων και Οργανισμών. 

Από τις διατάξεις της παρούσας απόφασης θα προκλη- 
θεί δαπάνη 2% σε βάρος των τακτικών εσόδων του ετήσι¬ 
ου προϋπολογισμού των συμμετεχόντων δήμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 5 Ιουνίου 2003 

Ο Γεν. Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 7339 (8) 

Σύσταση Νομικού Προσώπου Δημοσίου Δικαίου στο Δή¬ 
μο Βέλου Ν. Κορινθίας με την επωνυμία «Κέντρο Ανοι¬ 
χτής Προστασίας Ηλικιωμένων Δήμου Βέλου (ΚΑ- 
ΠΗ)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛ/ΣΟΥ 
Έχοντας υπόψη: 

1. Τις διατάξεις των άρθρων 106 και 203 του Π.Δ.490/95. 

2. Τις διατάξεις του Ν. 2503/97. 

3. Την 109/03 νόμιμη απόφαση του Δημοτικού Συμβου¬ 
λίου Βέλου περί σύστασης Νομικού προσώπου Δημοσίου 
Δικαίου με την επωνυμία «Κέντρο Ανοικτής Προστασίας 
ΗλικωμένωνΔήμου Βέλου (ΚΑΠΗ)». 

4. Τις διατάξεις του άρθρου 27 του Ν. 2081/92 με τις 
οποίες προστέθηκαν νέες στο Άρθρο 29 Α.Ν. 1558/85, οι 
οποίες ρυθμίζουν τον έλεγχο των δαπανών που προκα- 
λούν οι κανονιστικές Διοικητικές πράξεις. 

5. Την 8832/31.12.1997 απόφαση του Γενικού Γραμμα¬ 
τέα Περιφέρειας Πελ/σου περί «ανάθεσης αρμοδιοτήτων 
και ασκήσεως αυτών κατ’ εντολή μας στο Δ/ντή Τοπικής 
Αυτ/σης Ν. Κορινθίας και στους Προϊσταμένους των τμη¬ 
μάτων της υπηρεσίας αυτής «(ΦΕΚ 551/98 τ.Β'), αποφα¬ 
σίζουμε: 

1. Τη σύσταση στο Δήμο Βέλου Νομικού Προσώπου Δη¬ 
μοσίου Δικαίου με την επωνυμία: «Κέντρο Ανοικτής Προ¬ 
στασίας Ηλικωμένων (ΚΑΠΗ) Δήμου Βέλου» και έδρα το 
Βέλο Ν. Κορινθίας. 

2. Σκοπός του Νομικού Προσώπου θα είναι: 

α) Η παροχή Υπηρεσιών για την πρόληψη ή καταστολή 
βιολογικών, ψυχολογικών και κοινωνικών αναγκών καθώς 
και προβλημάτων υγείας των ηλικιωμένων ατόμων όλων 
των Δημοτικών Διαμερισμάτων του Δήμου Βέλου, ώστε 
τα άτομα αυτά να παραμείνουν αυτόνομα, ισότιμα και 
ενεργά μέλη του Κοινωνικού Συνόλου. 

β) Η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλήματα με τα 
προβλήματα και τις ανάγκες των ηλικιωμένων και 
γ) Η έρευνα σχετικών θεμάτων με τους ηλικιωμένους. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου, που θαπροβλέπε- 

ται υποχρεωτικά στον εκάστοτε προϋπολογισμό και η 
οποία ανέρχεται στο ποσό 3.000 ΕΥΡΩ. 

β) Η ετήσια τακτική επιχορήγηση από το Υπουργείο 
Υγείας Πρόνοιας και Κοινωνικών Ασφαλίσεων (άρθρο 205 
Π.Δ. 410/95). 

γ) Η επιχορήγηση και κάθε άλλη παροχή του Κράτους 
είτε απ’ ευθείας προς το Νομικό Πρόσωπο, είτε προς το 
Δήμο Βέλου για το Νομικό Πρόσωπο (άρθρο 199 Π.Δ. 
410/95). 

δ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

ε) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

στ) Εισπράξεις από το αντίτιμο των πραγμάτων ή υπη¬ 
ρεσιών που παρέχονται από το Νομικό Πρόσωπο, 
ζ) Πρόσοδοι από την ίδια περιουσία του. 
η) Κάθε άλλη νόμιμη πρόσοδος. 


4. Το ΚΑΠΗ μπορεί να χρησιμοποιηθεί ως χώρος πρα¬ 
κτικής άσκησης κοινωνικών λειτουργών, φυσιοθεραπευ¬ 
τών, επισκεπτών αδερφών και άλλων. 

5. Το Νομικό Πρόσωπο εκπροσωπείται ενώπιον των Δι¬ 
καστηρίων και κάθε Αρχής από τον Πρόεδρο του Διοικη¬ 
τικού Συμβουλίου και σε περίπτωση που αυτός απουσιά¬ 
ζει ή κωλύεται, από τον Αντιπρόεδρο. 

Από τις διατάξεις της απόφασης αυτής προκαλείται 
ετήσια δαπάνη σε βάροςτου προϋπολογισμού του Δήμου 
Βέλου, το ύψος της οποίας ανέρχεται σε 3.000 ΕΥΡΩ. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κόρινθος, 3 Ιουνίου 2003 

Με εντολή Γ εν. Γ ραμματέα Περιφέρειας 
Ο Διευθυντής 
I. ΒΟΡΤΕΛΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




